100.《雨中的树林》
金波 雨中的树林是个童话世界 走进去你就会变成一个小精灵 每棵树都会送给你很多喜悦 你还会发现很多新奇的事情 晶莹的雨珠滚动在树叶上 蜘蛛吐丝给你一串一串项链 落花铺成的地毯又软又香 还有青蛙击鼓跳舞为你表演 鸟儿在雨中也愿一展歌喉 听歌的松鼠摇着毛茸茸的尾巴 细雨淋过的浆果酸甜可 刺猬扎满了一身运回了家 连那些小雨点儿都会变魔术 落在地上立刻就变成了蘑菇
5~6年级100篇
1.《采薇》(节选)(昔我往矣„„莫知我哀)
《诗经》
昔我往矣,杨柳依依。今我来思,雨雪霏霏。行道迟迟,载渴载饥。我心伤悲,莫知我哀!
2.《悲歌》
汉乐府歌
悲歌可以当泣, 远望可以当归,思念故乡,郁郁累累;欲渡河无船,欲归家无人,悲苦不能言,腹中车轮转。
3.《七步诗》
(三国·魏)曹植
煮豆持作羹,漉菽以为汁。萁在釜下然,豆在釜中泣。本自同根生,相煎何太急。
4.《赠范晔诗》 (南北朝)陆凯
折花逢驿使,寄与陇头人。 江南无所有,聊赠一枝春。
5. 《西江夜行》(唐)张九龄
遥夜人何在,澄潭月里行。悠悠天宇旷,切切故乡情。 外物寂无扰,中流澹自清。 念归林叶换,愁坐露华生。 犹有汀洲鹤,宵分乍一鸣。
6.《凉州词》
(唐)王之涣
黄河远上白云间,一片孤城万仞山。羌笛何须怨杨柳,春风不度玉门关。
7.《洛中访袁拾遗不遇》(唐)孟浩然
洛阳访才子,江岭作流人。闻说梅花早,何如北地春。
8.《出塞》(唐)王昌龄
秦时明月汉时关,万里长征人未还。但使龙城飞将在,不教胡马度阴山。
9.《从军行》 (唐)王昌龄
青海长云暗雪山,孤城遥望玉门关。黄沙百战穿金甲,不破楼兰终不还。
10.《芙蓉楼送辛渐》(唐)王昌龄 寒雨连江夜入吴, 平明送客楚山孤。 洛阳亲友如相问, 一片冰心在玉壶。
11.《鸟鸣涧》 (唐)王维
人闲桂花落,夜静春山空。月出惊山鸟,时鸣春涧中。
12.《少年行》 (唐)王维
一身能擘两雕弧,虏骑千重只似无。 偏坐金鞍调白羽,纷纷射杀五单于。
13.《从军行》 (唐)李白
百战沙场碎铁衣,城南已合数重围。 突营射杀呼延将,独领残兵千骑归。
14.《凉州词》 (唐)王翰
葡萄美酒夜光杯,欲饮琵琶马上催。醉卧沙场君莫笑,古来征战几人回?
15.《山中留客》 (唐)张旭
山光物态弄春晖, 莫为轻阴便拟归。纵使晴明无雨色, 入云深处亦沾衣。
16.《塞上听吹笛》 (唐)高适
雪净胡天牧马还,月明羌笛戌楼间。借问梅花何处落?风吹一夜满关山!
17.《春夜喜雨》 (唐)杜甫
好雨知时节,当春乃发生。随风潜入夜,润物细无声。 野径云俱黑,江船火独明。晓看红湿处,花重锦官城。
18.《江畔独步寻花七绝句》(其六)
(唐)杜甫
黄四娘家花满蹊,千朵万朵压枝低。 留连戏蝶时时舞,自在娇莺恰恰啼。
19.《闻官军收河南河北》 (唐)杜甫
剑外忽传收蓟北,初闻涕泪满衣裳。却看妻子愁何在,漫卷诗书喜欲狂。白日放歌须纵酒,青春作伴好还乡。即从巴峡穿巫峡,便下襄阳向洛阳。
20.《漫成一首》 (唐)杜甫
江月去人只数尺,风灯照夜欲三更。沙头宿鹭联拳静,船尾跳鱼拨剌鸣。
21.《寻陆鸿渐不遇》 (唐)僧皎然
移家虽带郭,野径入桑麻。近种篱边菊,秋天未著花。扣门无犬吠,欲去问西家。报道山中去,归时每日斜。
22.《宿石邑山中》 (唐)韩翃
浮云不共此山齐,山霭苍苍望转迷。晓月暂飞高树里,秋河隔在数峰西。
23.《滁州西涧》 (唐)韦应物
独怜幽草涧边生,上有黄鹂深树鸣。春潮带雨晚来急,野渡无人舟自横。
24.《塞下曲》
(唐)卢纶
月黑雁飞高,单于夜遁逃。欲将轻骑逐,大雪满弓刀。
25.《夜上受降城闻笛》(唐)李益
回乐峰前沙似雪,受降城下月如霜。不知何处吹芦管,一夜征人尽望乡。
26.《劝学》 (唐)孟郊
击石乃有火,不击元无烟。人学始知道,不学非自然。万事须己运,他得非我贤。青春须早为,岂能长少年。
27.《秋思》 (唐)张籍
洛阳城里见秋风,欲作家书意万重。复恐匆匆说不尽,行人临发又开封。
28.《浪淘沙》 (唐)刘禹锡
九曲黄河万里沙,浪淘风簸自天涯。如今直上银河去,同到牵牛织女家。
29.《石头城》 (唐)刘禹锡 山围故国周遭在,潮打空城寂寞回。淮水东边旧时月,夜深还过女墙来。
30.《春题湖上》 (唐)白居易
湖上春来似画图,乱峰围绕水平铺。松排山面千重翠,月点波心一颗珠。碧毯线头抽早稻,青罗裙带展新蒲。未能抛得杭州去,一半勾留是此湖。
31.《菊花》
(唐)元稹
秋丛绕舍似陶家, 遍绕篱边日渐斜。 不是花中偏爱菊, 此花开尽更无花。
32.《题李凝幽居》 (唐)贾岛
闲居少邻并,草径入荒园。鸟宿池边树,僧敲月下门。过桥分野色,移石动云根。暂去还来此,幽期不负言。
33.《马诗二十三首》(其五) (唐)李贺
大漠沙如雪,燕山月似钩。 何当金络脑,快走踏清秋。
34.《齐安郡中偶题》(唐) 杜牧
两竿落日溪桥上, 半缕轻烟柳影中。 多少绿荷相倚恨, 一时回首背西风。
35.《秋浦途中》(唐)杜牧
萧萧山路穷秋雨,淅淅溪风一岸蒲。为问寒沙新到雁,来时还下杜陵无?
36.《灞上秋居》 (唐)马戴
灞原风雨定,晚见雁行频。落叶他乡树,寒灯独夜人。空园白露滴,孤壁野僧邻。寄卧郊扉久,何年致此身?
37.《天竺寺八月十五日夜桂子》 (唐)皮日休
玉颗珊珊下月轮,殿前拾得露华新。至今不会天中事,应是嫦娥掷与人。
38.《台城》 (唐)韦庄
江雨霏霏江草齐,六朝如梦鸟空啼。无情最是台城柳,依旧烟笼十里堤。
39.《题弟侄书堂》 (唐)杜荀鹤
何事居穷道不穷,乱时还与静时同。家山虽在干戈地,弟侄常修礼乐风。窗竹影摇书案上,野泉声入砚池中。少年辛苦终身事,莫向光阴惰寸功。
40.《牧童》 (唐)吕岩
草铺横野六七里,笛弄晚风三四声。归来饱饭黄昏后,不脱蓑衣卧月明。
41.《别滁》 (宋) 欧阳修
花光 浓烂柳轻明,酌酒花前送我行。 我亦且如常日醉,莫教弦管作离声。
42.《丰乐亭游春》其三
(宋) 欧阳修
红树青山日欲斜,长郊草色绿无涯。游人不管春将老,来往亭前踏落花。
43.《泊船瓜洲》(宋)王安石
京口瓜洲一水间,钟山只隔数重山.春风又绿江南岸,明月何时照我还?
44.《元日》 (宋)王安石
爆竹声中一岁除,春风送暖入屠苏。千门万户曈曈日,总把新桃换旧符。
45.《书湖阴先生壁》 (宋)王安石
茅檐长扫净无苔, 花木成畦手自栽。一水护田将绿绕, 两山排闼送青来。
46.《四时之风》
(宋)郭熙
春风能解冻,和煦催耕种。夏风草木摇,生机自欣欣。秋风杂秋雨,夜凉添几许。冬风似虎狂,书斋皆掩窗。
47.《浣溪沙》(宋)苏轼
山下兰芽短浸溪,松间沙路净无泥。潇潇暮雨子规啼。谁道人生无再少?门前流水尚能西!休将白发唱黄鸡。
48.《西江月·平山堂》(宋)苏轼 三过平山堂下,半生弹指声中。十年不见老仙翁。壁上龙蛇飞动。欲吊文章太守,仍歌杨柳春风。休言万事转头空。未转头时皆梦。
49.《清平乐》
黄庭坚
春归何处?寂寞无行路。若有人知春去处,唤取归来同住。春无踪迹谁知?除非问取黄鹂。百啭无人能解,因风飞过蔷薇。
50.《满江红》 (宋)岳飞
怒发冲冠,凭栏处、潇潇雨歇。 抬望眼,仰天长啸,壮怀激烈。 三十功名尘与土,八千里路云和月。 莫等闲、白了少年头,空悲切。
靖康耻,犹未雪。 臣子恨,何时灭。 驾长车,踏破贺兰山缺。 壮志饥餐胡虏肉,笑谈渴饮匈奴血。待从头、收拾旧山河,朝天阙。
51.《襄邑道中》 (宋)陈与义
飞花两岸照船红, 百里榆堤半日风。卧看满天云不动, 不知云与我俱东。
52.《秋夜将晓出篱门迎凉有感》 (宋)陆游
三万里河东入海,五千仞岳上摩天。遗民泪尽胡尘里,南望王师又一年。
53.《示儿》(宋)陆游
死去元知万事空,但悲不见九州同。王师北定中原日,家祭无忘告乃翁。
54.《闻莺》(宋)杨万里
过雨溪山净,新晴花柳明。来穿雨好树,别作一家声。 故欲撩诗兴,仍添怀友情。 惊飞苦难见,那更绿阴成。
55.《舟过安仁》(宋)杨万里
一叶渔船两小童,收篙停棹坐船中。怪生无雨都张伞,不是遮头是使风。
56.《过百家渡四绝句》(其四) (宋)杨万里
一晴一雨路干湿,半淡半浓山叠重。远草平中见牛背,新秧疏处有人踪。
57.《观书有感》(宋)朱熹
半亩方塘一鉴开,天光云影共徘徊。问渠那得清如许,为有源头活水来。
58.《偶成》(宋)朱熹
少年易老学难成,一寸光阴不可轻;未觉池塘春草梦,阶前梧叶已秋声。
59.《清平乐 村居》 (宋)辛弃疾
茅檐低小,溪上青青草。醉里吴音相媚好,白发谁家翁媪? 大儿锄豆溪东,中儿正织鸡笼。最喜小儿亡(音同无)赖,溪头卧剥莲蓬。
60. 《西江月·夜行黄沙道中》 (宋)辛弃疾
明月别枝惊鹊,清风半夜鸣蝉。稻花香里说丰年,听取蛙声一片。七八个星天外,两三点雨山前。旧时茅店社林边,路转溪桥忽见。
61.《卜算子 漫兴》 (宋)辛弃疾
千古李将军,夺得胡儿马。李蔡为人在下中,却是封侯者。芸草去陈根,笕竹添新瓦。万一朝家举力田,舍我其谁也?
62.《题临安邸》(宋)林升
山外青山楼外楼,西湖歌舞几时休? 暖风熏得游人醉, 直把杭州作汴州。
63.《越调 天净沙 秋》
(元)白朴
孤村落日残霞,轻烟老树寒鸦。一点飞鸿影下。青山绿水,白草红叶黄花。
64.《寿阳曲远浦归帆》 (元)马致远
夕阳下,酒旆闲。两三航未曾着岸。落花水香茅舍晚,断桥头卖鱼人散。
65.《得胜令 四月一日喜雨》(元)张养浩
万象欲焦枯,一雨足沾濡。天地回生意,风云起壮图。 农夫,舞破蓑衣绿; 和余,欢喜的无是处。
66.《墨梅》 (元)王冕 吾家洗砚池头树, 朵朵花开淡墨痕。不要人夸颜色好, 只留清气满乾坤。
67.《白梅》(冰雪林中著此身)(元)王冕
冰雪林中著此身, 不同桃李混芳尘。忽然一夜清香发, 散作乾坤万里香。
68.《石灰吟》
(明)于谦
千锤万击出深山,烈火焚烧若等闲。粉骨碎身全不怕,要留清白在人间。
69.《长相思》 (清)纳兰性德
山一程,水一程,身向榆关那畔行。夜深千帐灯。风一更,雪一更,聒碎乡心梦不成。故园无此声。
70.《竹石》(清)郑燮_ 咬定青山不放松,立根原在破岩中。千磨万击还坚劲,任尔东西南北风。
71.《野步》(清)赵翼
峭寒催换木棉裘,倚杖郊原作近游。最是秋风管闲事,红他枫叶白人头。
72.《新雷》(清)张维屏
造物无言却有情, 每於寒尽觉春生; 千红万紫安排著, 只待新雷第一声。
73.《明日歌》(明)钱鹤滩
明日复明日, 明日何其多? 我生待明日,万事成蹉跎。 世人苦被明日累,春去秋来老将至。朝看水东流,暮看日西坠。百年明日能几何?请君听我明日歌!
74.《己亥杂诗》 (清)龚自珍
九州生气恃风雷,万马齐喑究可哀。我劝天公重抖擞,不拘一格降人才。„
75.《送别》李叔同
长亭外,古道边,芳草碧连天 晚风拂柳笛声残,夕阳山外山 天之涯,地之角,知交半零落 人生难得是欢聚,唯有别离多 长亭外,古道边,芳草碧连天
问君此去几时还,来时莫徘徊
天之涯,地之角,知交半零落
一壶浊洒尽余欢,今宵别梦寒
76.《自嘲》 鲁迅
运交华盖欲何求,未敢翻身已碰头。破帽遮颜过闹市,漏船载酒泛中流。横眉冷对千夫指,俯首甘为孺子牛。躲进小楼成一统,管他冬夏与春秋。
77.《卜算子 咏梅》 毛泽东 风雨送春归, 飞雪迎春到。
已是悬崖百丈冰, 犹有花枝俏。 俏也不争春, 只把春来报。
待到山花烂漫时, 她在丛中笑。
78.《七律 长征》 毛泽东
长征红军不怕远征难,万水千山只等闲。五岭逶迤腾细浪,乌蒙磅礴走泥丸。金沙水拍云崖暖,大渡桥横铁索寒。更喜岷山千里雪,三军过后尽开颜。
79.《天上的街市》 郭沫若 远远的街灯明了, 好像闪着无数的明星。 天上的明星现了, 好像点着无数的街灯。
我想那缥缈的空中, 定然有美丽的街市。 街市上陈列的一些物品, 定然是世上没有的珍奇。
你看,那浅浅的天河, 定然是不甚宽广。 那隔着河的牛郎织女, 定能够骑着牛儿来往。
我想他们此刻, 定然在天街闲游。 不信,请看那朵流星, 是他们提着灯笼在走。
80.《我为少男少女们歌唱》 何其芳(我为少男少女们歌唱) 我为少男少女们歌唱。 我歌唱早晨, 我歌唱希望,
我歌唱那些属于未来的事物, 我歌唱那些正在成长的力量。 我的歌啊, 你飞吧,
到年轻人的心中, 找你停留的地方。
所有使我草象一样颤抖过的, 快乐或者思想,
都变成声音飞到四面八方去吧,
不管它像一阵微风,或者一片阳光。 轻轻地从我的琴弦上, 失掉了成年人的忧伤, 我重新变得年轻了, 我的血流得很快,
对于生活我又充满了梦想, 充满了渴望。
81.《有的人》臧克家 有的人活着 他已经死了; 有的人死了 他还活着。 有的人
骑在人民头上:“呵,我多伟大!” 有的人
俯下身子给人民当牛马。
有的人
把名字刻入石头想“不朽”; 有的人
情愿作野草,等着地下的火烧。
有的人
他活着别人就不能活; 有的人
他活着为了多数人更好地活。
骑在人民头上的, 人民把他摔垮; 给人民作牛马的, 人民永远记住他!
把名字刻入石头的, 名字比尸首烂得更早; 只要春风吹到的地方, 到处是青青的野草。
他活着别人就不能活的人, 他的下场可以看到;
他活着为了多数人更好活的人, 群众把他抬举得很高,很高。
82.《太阳的话》 艾青 打开你们的窗子吧 打开你们的板门吧 让我进去,让我进去 进到你们的小屋里 我带着金黄的花束 我带着林间的香气 我带着亮光和温暖 我带着满身的露水 快起来,快起来 快从枕头里抬起头来 睁开你的被睫毛盖着的眼 让你的眼看见我的到来
让你们的心像小小的木板房 打开它们的关闭了很久的窗子 让我把花束,把香气,把亮光, 温暖和露水撒满你们心的空间。
83.《道德经》节选(为无为,事无事„„是以圣人犹难之,故终无难矣。)
为无为,事无事,味无味。大小多少,报怨以德。图难于其易,为大于其细。天下难事,必作于易;天下大事,必作于细。是以圣人终不为大,故能成其大。夫轻诺必寡信,多易必多难。是以圣人犹难之,故终无难矣。
84.《道德经》节选(上善若水„„夫唯不争,故无尤。)
上善若水。水善利万物而不争,处众人之所恶,故几于道。居善地,心善渊,与善仁,言善信,正善治,事善能,动善时。夫唯不争,故无尤。
85.《论语》名句
子曰:“君子怀德,小人怀土;君子怀刑,小人怀惠。”——《里仁》
子曰:“君子喻于义,小人喻于利。”——《里仁》
子曰:“君子坦荡荡,小人长戚戚。”——《述而》
子曰:“君子和而不同,小人同而不和。”——《子路》 子曰:“君子泰而不骄,小人骄而不泰。”——《子路》 子曰:“君子周而不比,小人比而不周。”——《为政》 子曰:“君子求诸己,小人求诸人。”——《卫灵公》
86.《孟子》节选(弈秋,通国之善弈者也„„曰:非然也。) 弈秋,通国之善弈者也。使弈秋诲二人弈,其一人专心致志,惟弈秋之为听;一人虽听之,一心以为有鸿鹄将至,思援弓缴而射之。虽与之俱学,弗若之矣。为是其智弗若与?曰:非然也。
87.《中庸》节选(博学之„„虽柔必强。) 博学之,审问之,慎思之,明辨之,笃行之。有弗学,学之弗能弗措也;有弗问,问之弗知弗措也;有弗思,思之弗得弗措也;有弗辨,辨之弗明弗措也;有弗行,行之弗笃弗措也。人一能之,己百之;人十能之,己千之。果能此道矣,虽愚必明,虽柔必强。
88.《列子》节选(孔子东游„„两小儿笑曰:“孰为汝多知乎?”)
孔子东游,见两小儿辩斗,问其故。
一儿曰:“我以日始出时去人近,而日中时远也。”
一儿以日初出远,而日中时近也。
一儿曰:“日初出大如车盖,及日中则如盘盂,此不为远者小而近者大乎?”
一儿曰:“日初出沧沧凉凉,及其日中如探汤,此不为近者热而远者凉乎?”
孔子不能决也。
两小儿笑曰:“孰为汝多知乎?”
89.《大学》节选(故之欲明明德于天下者„„国治而后天下平。) 故之欲明明德于天下者,先治其国;欲治其国者,先齐其家;欲齐其家者,先修其身;欲修其身者,先正其心;欲正其心者,先诚其意;欲诚其意者,先致其知。致知在格物。物格而后知至,知至而后意诚,意诚而后心正,心正而后身修,身修而后家齐,家齐而后国治,国治而后天下平。
90.《荀子》节选 (积土成山„„用心躁也。)
积土成山,风雨兴焉;积水成渊,蛟龙生焉;积善成德,而神明自得,圣心备焉。故不积跬步,无以至千里;不积小流,无以成江海。骐骥一跃,不能十步;驽马十驾,功在不舍。锲而舍之,朽木不折;锲而不舍,金石可镂。蚓无爪牙之利,筋骨之强,上食埃土,下饮黄泉,用心一也。蟹六跪而二螯,非蛇鳝之穴无可寄托者,用心躁也。
91.《淮南子》节选(近塞上之人有善术者„„深不可测也。) 近塞上之人有善术者,马无故亡而入胡。人皆吊之。其父曰:‘此何遽不为福乎?’居数月,其马将胡骏马而归。人皆贺之。„故福之为祸,祸之为福,化不可极,深不可测也。
92.《韩非子》节选 (楚人有鬻盾与矛者„„不可同世而立。)
韩非 楚人有鬻盾与矛者,誉之曰:“吾盾之坚,物莫能陷也。”又誉其矛曰:“吾矛之利,於物无不陷也。”或曰:“以子之矛,陷子之盾,何如?”其人弗能应也。夫不可陷之盾与无不陷之矛,不可同世而立。
93.《史记》节选(广出猎„„终不能复入石矣。)
司马迁 广出猎,见草中石,以为虎而射之,中石没镞,视之石也。因复更射之,终不能复入石矣。
94.《战国策》节选 (赵且伐燕„„乃止。)
赵且伐燕。苏代为燕谓惠王曰:“今者臣来,过易水,蚌方出曝,而鹬啄其肉,蚌合而箝其喙。鹬曰:‘今日不雨,明日不雨,即有死蚌。’蚌亦谓鹬曰:‘今日不出,明日不出,即有死鹬。’两者不肯相舍,渔者得而并禽之。今赵且伐燕,燕赵久相支,以敝大众,臣恐强秦之为渔父也。故愿王之熟计之也。”王曰:“善。”乃止。
95.《战国策》节选(荆宣王问群臣曰„„犹百兽之畏虎也。) 荆宣王问群臣曰:“吾闻北方之畏昭奚恤也,果诚何如?”群臣莫对。江一对曰:“虎求百兽而食之,得狐。狐曰:‘子无敢食我也!天地使我长百兽。今子食我,是逆天帝命也。子以我为不信,吾为子先行,子随吾后,观百兽之见我而敢不走乎?’虎以为然,故遂与之行。兽见之皆走。虎不知兽畏已而走也,以为畏狐也。今王之地方五千里,带甲百万,而专属之昭奚恤。故北方之畏昭奚恤也,其实畏王之甲兵也枣犹百兽之畏虎也。”
96.《山海经》节选(又北二百里„„东流注于河)
又北二百里,曰发鸠之山,其上多枯木,有鸟焉,其状如乌,文首,白喙,赤足,名曰“精卫”,其鸣自詨。是炎帝之少女,名曰女娃。女娃游于东海,溺而不返,故为精卫,常衔西山之木石,以堙于东海。漳水出焉,东流注于河。
97.《诫子书》
诸葛亮
夫君子之行,静以修身,俭以养德。非淡泊无以明志,非宁静无以致远。夫学须静也,才须学也,非学无以广才,非志无以成学。淫慢则不能励精,险躁则不能治性。年与时驰,意与日去,遂成枯落,多不接世,悲守穷庐,将复何及!
98.《杨氏之子》
刘义庆 梁国杨氏子九岁,甚聪惠。孔君平诣其父,父不在,乃呼儿出。为设果,果有杨梅。孔指以示儿曰:“此是君家果。”儿应声答曰:“未闻孔雀是夫子家禽。”
99.《江行日记一则》(节选)(夜雪大作„„亦复有少趣)
袁中道
夜雪大作。时欲登舟至沙市,竟为雨雪所阻。然万竹中雪子敲戛,铮铮有声,暗窗红火,任意看数卷书,亦复有少趣。
100.《蛱蝶泉》(南二里)
徐霞客
南二里,过第二峡之南,有村当大道之右,曰波罗村。其西山麓有蝴蝶泉之异,余闻之已久,至是得土人西指,乃令仆担先趋三塔寺,投何巢阿所栖僧舍,而余独从村南西向望山麓而驰。
半里,有流泉淙淙,溯之又西,半里,抵山麓。有树大合抱,倚崖而耸立,下有泉,东向漱③根窍而出,清洌可鉴。稍东,其下又有一小树,仍有一小泉,亦漱根而出。二泉汇为方丈之沼,即所溯之上流也。泉上大树,当四月初即发花如蝴蝶,须翅栩然,与生蝶无异;又有真蝶千万,连须勾足,自树巅倒悬而下,及于泉面,缤纷络绎,五色焕然。游人俱从此月,群而观之,过五月乃已。
余在粤西三里城,陆参戎即为余言其异,至此又以时早未花。询土人,或言蝴蝶却其花所变,或言以花形相似,故引类而来,未知孰是。
月圆小学经典诵读篇目
3---4年级100篇
月圆小学经典诵读篇目
5---6年级100篇

第五篇:七年级国学经典诵读内容

七年级下经典诵读
1.《论语》(雍也、述而、泰伯、子罕、乡党)(节选3000余字)
雍也第六
子曰:‚雍也,可使南面。‛
仲弓问子桑伯子。子曰:‚可也,简。‛
仲弓曰:‚居敬而行简,以临其民,不亦可乎?居简而行简,无乃大简乎?‛子曰:子曰:‚不有祝鮀tuó 之佞nìng ,而有宋朝之美,难乎免于今之世矣。‛ 子曰:‚谁能出不由户?何莫由斯道也?‛
子曰:‚质胜文则野,文胜质则史。文质彬彬,然后君子。‛ 子曰:‚人之生也直,罔之生也幸而免。‛
子曰:‚知之者,不如好之者;好之者,不如乐之者。‛ 子曰:‚中人以上,可以语上也;中人以下,不可以语上也。‛ ‚雍之言然!‛
哀公问:‚弟子孰为好学?‛孔子对曰:‚有颜回者好学,不迁怒,不贰过。不幸短命死矣。今也则亡,未闻好hào学者也。‛
子华使于齐,冉子为其母请粟。子曰:‚与之釜。‛请益。曰:‚与之庾yǔ 。‛冉子与之粟五秉。
子曰:‚赤之适齐也,乘肥马,衣轻裘。吾闻之也:君子周急不继富。‛ 原思为之宰,与之粟九百,辞。子曰:‚毋wú!以与尔邻里乡党乎。‛ 子谓仲弓曰:‚犁牛之子骍xīng 且角。虽欲勿用,山川其舍诸?‛ 子曰:‚回也,其心三月不违仁,其余则日月至焉而已矣。‛
季康子问:‚仲由可使从政也与?‛子曰:‚由也果,于从政乎何有?‛ 曰:‚赐也可使从政也与?‛曰:‚赐也达,于从政乎何有?‛ 曰:‚求也可使从政也与?‛曰:‚求也艺,于从政乎何有?‛
季氏使闵子骞qiān为费宰。闵子骞曰:‚善为我辞焉!如有复我者,则吾必在汶上矣。‛
伯牛有疾,子问之,自牖yǒu 执其手,曰:‚亡之,命矣夫!斯人也而有斯疾也!斯人也而有斯疾也!‛
子曰:‚贤哉回也!一箪dān食,一瓢饮,在陋巷,人不堪其忧,回也不改其乐。贤哉回也!‛
冉求曰:‚非不说子之道,力不足也。‛子曰:‚力不足者,中道而废,今女(通汝)画。‛
子谓子夏曰:‚女为君子儒,无为小人儒。‛
子游为武城宰。子曰:‚女得人焉耳乎?‛曰:‚有澹dàn台灭明者,行不由径,非公事,未尝至于偃之室也。‛
子曰:‚孟之反不伐,奔而殿,将入门,策其马曰:‘非敢后也,马不进也。’‛
樊迟问知。子曰:‚务民之义,敬鬼神而远之,可谓知矣。‛ 问仁。曰:‚仁者先难而后获,可谓仁矣。‛
子曰:‚知者乐水,仁者乐山;知者动,仁者静;知者乐,仁者寿。‛ 子曰:‚齐一变,至于鲁;鲁一变,至于道。‛
宰我问曰:‚仁者,虽告之曰:‘井有仁焉’。其从之也?‛子曰:‚何为其然也?君子可逝也,不可陷也;可欺也,不可罔也。‛
子曰:‚君子博学于文,约之以礼,亦可以弗畔矣夫!‛
子见南子,子路不说(同‘悦’)。夫子矢shǐ 之曰:‚予所否者,天厌之!天厌之!‛ 子曰:‚中庸之为德也,其至矣乎!民鲜久矣。‛
述而第七
子曰:‚述而不作,信而好古,窃比于我老彭。‛
子曰:‚默而识zhì之,学而不厌,诲人不倦,何有于我哉。‛
子曰:‚德之不修,学之不讲,闻义不能徙,不善不能改,是吾忧也。‛ 子之燕居,申申如也,夭夭如也。
子曰:‚甚矣吾衰也!久矣吾不复梦见周公!‛ 子曰:‚志于道,据于德,依于仁,游于艺。‛ 子曰:‚自行速修以上,吾未尝无诲焉。‛
子曰:‚不愤不启,不悱不发,举一隅不以三隅反,则不复也。‛ 子食于有丧者之侧,未尝饱也。 子于是日哭,则不歌。
子谓颜渊曰:‚用之则行,舍之则藏,唯我与尔有是夫!‛ 子路曰:‚子行三军,则谁与?‛
子曰:‚暴虎冯píng河,死而无悔者,吾不与也。必也临事而惧,好谋而成者也。‛ 子曰:‚富而可求也,虽执鞭之士,吾亦为之。如不可求,从吾所好。‛
1 子之所慎:斋,战,疾。
子在齐,闻《韶》,三月不知肉味,曰:‚不图为乐之至于斯也!‛
泰伯第八
国子曰:‚泰伯,其可谓至德也已矣。三以天下让,民无得而称焉。‛
子曰:‚恭而无礼则劳,慎而无礼则葸xǐ ,勇而无礼则乱,直而无礼则绞。君子笃于亲,则民兴于仁;故旧不遗,则民不偷。‛
曾子有疾,召门弟子曰:‚启予足!启予手!《诗》云:‘战战兢兢,如临深渊,如履薄冰。’而今而后,吾知免夫!小子!‛
曾子有疾,孟敬子问之。曾子言曰:‚鸟之将死,其鸣也哀;人之将死,其言也善。君子所贵乎道者三:动容貌,斯远暴慢矣;正颜色,斯近信矣;出辞气,斯远鄙倍矣。笾biān 豆之事,则有司存。‛
曾子曰:‚以能问于不能,以多问于寡;有若无,实若虚,犯而不校昔者吾友尝从事于斯矣。‛
曾子曰:‚可以托六尺之孤,可以寄百里之命,临大节而不可夺也君子人与?君子人也!‛
曾子曰:‚士不可以不弘毅,任重而道远。仁以为己任,不亦重乎?死而后已,不亦远乎?‛
子曰:‚兴于诗,立于礼,成于乐。‛ 子曰:‚民可使由之,不可使知之。‛
子曰:‚好勇疾贫,乱也;人而不仁,疾之已甚,乱也。‛ 子曰:‚如有周公之才之美,使骄且吝,其余不足观也已。‛ 子曰:‚三年学,不至于谷不易得也。‛
子曰:‚笃信好学,守死善道。危邦不入,乱邦不居。天下有道则见,无道则隐。邦有道,贫且贱焉,耻也;邦无道,富且贵焉,耻也。‛
子曰:‚不在其位,不谋其政。‛
子曰:‚师挚之始。《关雎》之乱,洋洋乎盈耳哉!‛
子曰:‚狂而不直,侗dòng 而不愿,悾kōng 悾而不信,吾不知之矣。‛ 子曰:‚学如不及,犹恐失之。‛
子曰:‚巍巍乎,舜、禹之有天下也而不与焉!‛
子曰:‚大哉尧之为君也!巍巍乎!唯天为大,唯尧则之,荡荡乎,民无能名焉。
巍巍乎其有成功也,焕乎其有文章!‛
子曰:‚禹,吾无间然矣。菲饮食而致孝乎鬼神,恶衣服而致美乎黼fǔ 冕,卑宫室而尽力乎沟洫。禹,吾无间然矣。‛
子罕第九
子罕言利与命与仁。
达巷党人曰:‚大哉孔子,博学而无所成名。‛子闻之,谓门弟子曰:‚吾何执?执御乎,执射乎?吾执御矣。‛
子曰:‚麻冕,礼也;今也纯,俭,吾从众。拜下,礼也;今拜乎上,泰也。虽违众,吾从下。‛
子绝四:毋意,毋必,毋固,毋我。
子闻之,曰:‚太宰知我乎!吾少也贱,故多能鄙事。君子多乎哉?不多也!‛ 牢曰:‚子云:‘吾不试,故艺。’‛
子曰:‚吾有知乎哉?无知也。有鄙夫问于我,空空如也。我叩其两端而竭焉。‛ 子曰:‚凤鸟不至,河不出图,吾已矣夫!‛
子曰:‚吾自卫反鲁,然后乐正,《雅》、《颂》各得其所。‛
子曰:‚出则事公卿,入则事父兄,丧事不敢不勉,不为酒困,何有于我哉。‛ 子在川上曰:‚逝者如斯夫,不舍昼夜!‛ 子曰:‚吾未见好德如好色者也。‛
子曰:‚譬如为山,未成一篑kuì ,止,吾止也。譬如平地,虽覆一篑,进,吾往也。‛
子曰:‚语之而不惰者,其回也与。‛
子谓颜渊曰:‚惜乎!吾见其进也,未见其止也!‛ 子曰:‚苗而不秀者有矣夫!秀而不实者有矣夫!‛
子曰:‚后生可畏,焉知来者之如今也?四
十、五十而无闻焉,亦不足畏也已。‛ 子曰:‚主忠信,毋友不如己者,过则勿惮改。‛ 子曰:‚三军可夺帅也,匹夫不可夺志也。‛
子曰:‚衣敝缊袍,与衣狐貉hé者立,而不耻者,其由也与。‘不忮不求,何用不臧?’‛子路终身诵之。子曰:‚是道也,何足以臧?‛
子曰:‚岁寒然后知松柏之后凋也!‛ 子曰:‚知者不惑,仁者不忧,勇者不惧。‛ 子曰:‚可与共学,未可与适道;可与适道,未可与立;可与立,未可与权。‛
乡党第十
孔子于乡党,恂xún恂如也,似不能言者。 其在宗庙朝庭,便便言,唯谨尔。
朝,与下大夫言,侃侃如也;与上大夫言,訚yín 訚如也。君在,踧踖cù jí如也,与与如也。
齐,必有明衣,布。齐必变食,居必迁坐。 食不厌精,脍不厌细。
食饐hé而餲ài,,鱼馁而肉败,不食。色恶,不食。臭恶,不食。失饪,不食。不时,不食。割不正,不食。不得其酱,不食。
肉虽多,不使胜食气。唯酒无量,不及乱。沽酒市脯fǔ 不食。不撤姜食,不多食。
祭于公,不宿肉。祭肉不出三日。出三日,不食之矣。
食不语,寝不言。虽疏食菜羹,瓜祭,必齐如也。席不正,不坐。 乡人饮酒,杖者出,斯出矣。乡人傩nuó,朝服而立于阼zuò 阶。 2.《道德经》(德经57——81章)(共5279字,节选1000余字) 德经·第五十七章
故圣人云:「我无為,而民自化;我好静,而民自正;我无事,而民自富;我无欲,而民自朴。」 德经·第五十八章
其政闷闷,其民淳淳;其政察察,其民缺缺。祸兮福之所倚,福兮祸之所伏。 德经·第六十章
治大国,若烹小鲜。以道蒞lì 天下,其鬼不神,非其鬼不神;其神不伤人,非其神不伤人。 德经·第六十一章
大邦者下流,天下之牝pìn,天下之交也。牝常以静胜牡,以静為下。故大邦以下小邦,则取小邦;小邦以下大邦,则取大邦。故或下以取,或下而取。 德经·第六十二章
道者万物之奥。善人之宝,不善人之所保。美言可以市尊,美行可以加人。人之不善,何弃之有?故立天子,置三公,虽有拱璧以先駟sì 马,不如坐进此道。古之所
以贵此道者何?不曰:求以得,有罪以免邪?故為天下贵。 德经·第六十三章
為无為,事无事,味无味。图难於其易,為大於其细;天下难事,必作於易,天下大事,必作於细。 德经·第六十四章
是以圣人欲不欲,不贵难得之货,学不学,复众人之所过,以辅万物之自然而不敢为。
德经·第六十五章
古之善為道者,非以明民,将以愚之。民之难治,以其智多。故以智治国,国之贼;不以智治国,国之福。 德经·第六十六章
是以圣人欲上民,必以言下之;欲先民,必以身后之。是以圣人处上而民不重,处前而民不害。是以天下乐推而不厌。以其不争,故天下莫能与之争。 德经·第六十七章
我有三宝,持而保之。一曰慈,二曰俭,三曰不敢為天下先。慈故能勇;俭故能广;不敢為天下先,故能成器长。 德经·第六十八章
善為士者,不武;善战者,不怒;善胜敌者,不与;善用人者,為之下。是谓不争之德,是谓用人之力,是谓配天古之极。 德经·第七十章
吾言甚易知,甚易行。天下莫能知,莫能行。言有宗,事有君。夫唯无知,是以不我知。知我者希,则我者贵。是以圣人被褐hè 而怀玉。 德经·第七十一章
知不知,尚矣;不知知,病也。圣人不病,以其病病。夫唯病病,是以不病。 德经·第七十二章
民不畏威,则大威至。无狎其所居,无厌其所生。夫唯不厌,是以不厌。是以圣人自知不自见;自爱不自贵。故去彼取此。 德经·第七十三章
天之道,不争而善胜,不言而善应,不召而自来,繟chán 然而善谋。天网恢恢,疏而不失。 德经·第七十四章
民不畏死,奈何以死惧之?若使民常畏死,而為奇者,吾得执而杀之,孰敢?常有司杀者杀。 德经·第七十六章
人之生也柔弱,其死也坚强。草木之生也柔脆,其死也枯槁。故坚强者死之徒,柔弱者生之徒。 德经·第七十八章
天下莫柔弱於水,而攻坚强者莫之能胜,以其无以易之。弱之胜强,柔之胜刚,天下莫不知,莫能行。 德经·第八十章
小国寡民。使有什伯之器而不用;使民重死而不远徙;虽有舟舆,无所乘之;虽有甲兵,无所陈之。 德经·第八十一章
信言不美,美言不信。善者不辩,辩者不善。知者不博,博者不知。 3.《诗经》(相鼠、子衿、鹿鸣)(200余字) 相鼠
相鼠有皮,人而无仪!人而无仪,不死何为? 相鼠有齿,人而无止!人而无止,不死何俟? 相鼠有体,人而无礼,人而无礼!胡不遄chuán死? 子衿
青青子衿,悠悠我心。纵我不往,子宁不嗣音? 青青子佩,悠悠我思。纵我不往,子宁不来? 挑兮达兮,在城阙兮。一日不见,如三月兮。 小雅·鹿鸣
呦呦鹿鸣,食野之苹。我有嘉宾,鼓瑟吹笙。吹笙鼓簧,承筐是将。人之好我,示我周行。
呦呦鹿鸣,食野之蒿。我有嘉宾,德音孔昭。视民不恌tiāo,君子是则是效。我有旨酒,嘉宾式燕以敖。
呦呦鹿鸣,食野之芩。我有嘉宾,鼓瑟鼓琴。鼓瑟鼓琴,和乐且湛。我有旨酒,以燕乐嘉宾之心。
4.《孟子》节选(600余字)
孟子曰:‚人皆有不忍人之心。先王有不忍人之心,斯有不忍人之政矣。以不忍人之心,行不忍人之政,治天下可运之掌上。
所以谓人皆有不忍人之心者,今人乍见孺子将入于井,皆有怵chù 惕恻隐之心。非所以内交于孺子之父母也,非所以要誉于乡党朋友也,非恶其声而然也。
由是观之,无恻隐之心,非人也;无羞恶之心,非人也;无辞让之心,非人也;无是非之心,非人也。恻隐之心,仁之端也;羞恶之心,义之端也;辞让之心,礼之端也;是非之心,智之端也。人之有是四端也,犹其有四体也。有是四端而自谓不能者,自贼者也;谓其君不能者,贼其君者也。
凡有四端于我者,知皆扩而充之矣,若火之始然,泉之始达。苟能充之,足以保四海;苟不充之,不足以事父母。‛
孟子曰:‚天时不如地利,地利不如人和。三里之城,七里之郭,环而攻之而不胜。夫环而攻之,必有得天时者矣;然而不胜者,是天时不如地利也。城非不高也,池非不深也,兵革非不坚利也,米粟非不多也;委而去之,是地利不如人和也。
故曰:域民不以封疆之界,固国不以山溪之险,威天下不以兵革之利。得道者多助,失道者寡助。寡助之至,亲戚畔之;多助之至,天下顺之。以天下之所顺,攻亲戚之所畔;故君子有不战,战必胜矣。‛
孟子曰:‚是焉得为大丈夫乎?子未学礼乎?丈夫之冠也,父命之;女子之嫁也,母命之,往送之门,戒之曰:‘往之女家,必敬必戒,无违夫子!’以顺为正者,妾妇之道也。居天下之广居,立天下之正位,行天下之大道。得志与民由之,不得志独行其道。富贵不能淫,贫贱不能移,威武不能屈。此之谓大丈夫。‛
5. 《师说》(节选)(600余字)
古之学者必有师。师者,所以传道受业解惑也。人非生而知之者,孰能无惑?惑而不从师,其为惑也,终不解矣。生乎吾前,其闻道也固先乎吾,吾从而师之;生乎吾后,其闻道也亦先乎吾,吾从而师之。吾师道也,夫庸知其年之先后生于吾乎?是故无贵无贱,无长无少,道之所存,师之所存也。
嗟jiē 乎!师道之不传也久矣!欲人之无惑也难矣!古之圣人,其出人也远矣,犹且从师而问焉;今之众人,其下圣人也亦远矣,而耻学于师。是故圣益圣,愚益愚。圣人之所以为圣,愚人之所以为愚,其皆出于此乎?爱其子,择师而教之;于其身也,则耻师焉,惑矣。彼童子之师,授之书而习其句读者,非吾所谓传其道解其惑者也。句读dòu之不知,惑之不解,或师焉,或不焉,小学而大遗,吾未见其明也。巫医乐师百工之人,不耻相师。士大夫之族,曰师曰弟子云者,则群聚而笑之。问之,则曰:‚彼与彼年相若也,道相似也。位卑则足羞,官盛则近谀。‛呜呼!师道之不复可知矣。巫医乐师百工之人,君子不齿,今其智乃反不能及,其可怪也欤yú!